"Kabinete e dumetse gore naga ya Aforika Borwa e ka tswelela pele ya tshwara Khonferense ya Lefatshe ya Ngwaga wa 2023 ya Merero ya Kalafo ya Batsetse le Masea a e Leng Gona a Belegwa kwa Motse Kapa go tloga ka la bo 8 go fitlha ka la bo 11 Motsheganong 2023 mo bannaleseabe ba feta ba le 1 000 go tswa mo lefatsheng ka bophara ba tla kopanang gona go tla ka ditharabololo tsa go thusa gore batsetse le masea a e leng gona a belegwa a se latswe kika, mmogo le go thibela gore basadi ba se tlhole ba belega masea a a tlhokafalang a ise a belegwe Naga ya Aforika Borwa e gatetse pele tota fa go tla mo Dipeelo tsa Tlhabololo e e Nnelang Ruri (SDG) tsa Dinagakopano (UN) fa go tla mo kalafong ya batsetse le masea a e leng gona a belegwa."